CELEX: 32009D0755
Language: sl
Date: 2009-10-13 00:00:00
Title: 2009/755/ES: Sklep Komisije z dne 13. oktobra 2009 o sprejetju sklepa o financiranju v zvezi s pripravljalnim ukrepom za nadzorne točke za leto 2009

14.10.2009   
            
            
               SL
            
            
               Uradni list Evropske unije
            
            
               L 269/26
            
         
      SKLEP KOMISIJE
   
   z dne 13. oktobra 2009
   o sprejetju sklepa o financiranju v zvezi s pripravljalnim ukrepom za nadzorne točke za leto 2009
   (2009/755/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zlasti člena 49(6)(b) ter člena 75(2) Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2) (v nadaljnjem besedilu: izvedbena pravila), in zlasti člena 90 Uredbe,
   ob upoštevanju naslednjega:
   
               (1)
            
            
               Sporočilo Komisije Evropskemu parlamentu in Svetu o akcijskem načrtu Skupnosti za zaščito in dobro počutje živali 2006–2010 (3) kot eno od področij ukrepanja opredeljuje nadgradnjo obstoječih minimalnih standardov pri zaščiti in dobrem počutju živali v skladu z novimi znanstvenimi dokazi in družbeno-gospodarskimi ocenami ter zagotavljanje učinkovitega izvajanja.
            
         
               (2)
            
            
               Zakonodaja Skupnosti zaradi izboljšanja dobrega počutja nekaterih vrst živali, ki se prevažajo, določa zahteve glede najdaljšega časa na poti, po katerem je treba živali iztovoriti, nakrmiti in napojiti ter jim omogočiti počitek. Takšne obvezne prekinitve vožnje pri prevozu živali na velike razdalje se opravijo na nadzornih točkah, kot je opredeljeno v členu 1(1) Uredbe Sveta (ES) št. 1255/97 z dne 25. junija 1997 o merilih Skupnosti za počivališča in o spremembi načrta poti iz Priloge k Direktivi 91/628/EGS (4).
            
         
               (3)
            
            
               Povečan prevoz živali po cesti na dolge razdalje je sprožil potrebo po izboljšanju nadzornih točk. Na podlagi posvetovanja z zainteresiranimi stranmi in njihovega tehničnega znanja je treba določiti merila kakovosti za nadzorne točke in katere strategije bi morali razviti znotraj Skupnosti, da bi prevozniki izboljšali njihovo uporabo.
            
         
               (4)
            
            
               Poleg tega ponekod ni nadzornih točk, kakovost številnih obstoječih nadzornih točk pa je slaba. Zato je treba izvajati pripravljalne ukrepe, vključno z gradnjo ali obnovo nekaterih nadzornih točk.
            
         
               (5)
            
            
               Leta 2008 je Komisija objavila razpis za zbiranje predlogov za podoben pripravljalni ukrep, vendar nobeden od prejetih predlogov ni izpolnjeval minimalnih meril razpisa zaradi pomanjkanja ustreznih podatkov o gospodarski upravičenosti projektov in viru financiranja.
            
         
               (6)
            
            
               Primerno je zagotoviti financiranje Skupnosti za ta pripravljalni ukrep. Proračunski organ je za splošni proračun Evropskih skupnosti za leto 2009 namenil 4 000 000 EUR za pripravljalni ukrep za nadzorne točke.
            
         
               (7)
            
            
               Ta sklep je sklep o financiranju v skladu s členom 75(2) Uredbe (ES, Euratom) št. 1605/2002 in členom 90 Uredbe (ES, Euratom) št. 2342/2002.
            
         
               (8)
            
            
               V skladu s členom 83 Uredbe (ES, Euratom) št. 1605/2002 morajo biti potrjevanje, odobravanje in plačilo izdatkov izvedeni v rokih, določenih v izvedbenih pravilih.
            
         
               (9)
            
            
               Za uporabo tega sklepa je primerno, da se opredeli izraz „bistvena sprememba“ v smislu člena 90(4) Uredbe (ES, Euratom) št. 2342/2002 –
            
         SKLENILA:
   Člen 1
   Sprejme se pripravljalni ukrep, kot je določen v Prilogi (v nadaljnjem besedilu: „pripravljalni ukrep“).
   Člen 2
   V tem sklepu se za izraz „nadzorna točka“ uporablja opredelitev iz člena 1(1) Uredbe (ES) št. 1255/97.
   Člen 3
   Najvišji prispevek Skupnosti za izvedbo pripravljalnega ukrepa je določen na 4 000 000 EUR in se financira iz proračunske vrstice 17 04 03 03 splošnega proračuna Evropskih skupnosti za leto 2009.
   Člen 4
   1.   Odredbodajalec lahko sprejme spremembe tega sklepa, ki niso bistvenega pomena v smislu člena 90(4) Uredbe (EC, Euratom) št. 2342/2002, v skladu z načeli dobrega finančnega poslovodenja in sorazmernosti.
   2.   Skupne spremembe sredstev, namenjenih za ukrepe v okviru pripravljalnega ukrepa, ki ne presegajo 10 % najvišjega prispevka iz člena 3, se ne štejejo za spremembe bistvenega pomena v smislu člena 90(4) Uredbe (ES, Euratom) št. 2342/2002, če ne vplivajo bistveno na naravo in cilj pripravljalnega ukrepa.
   
      V Bruslju, 13. oktobra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 248, 16.9.2002, str. 1.
   
      (2)  UL L 357, 31.12.2002, str. 1.
   
      (3)  COM(2006) 13 konč.
   
      (4)  UL L 174, 2.7.1997, str. 1.
   
      PRILOGA
      
         PRIPRAVLJALNI UKREP ZA NADZORNE TOČKE ZA LETO 2009
      
      1.1   Uvod
      
      Ta pripravljalni ukrep vsebuje dva izvedbena ukrepa za leto 2009. Na podlagi ciljev iz pripravljalnega ukrepa se dodelijo naslednja sredstva in določijo naslednji glavni ukrepi:
      
                  —
               
               
                  za javna naročila (izvedena z neposrednim centraliziranim upravljanjem): 200 000 EUR,
               
            
                  —
               
               
                  za subvencije (izvedene z neposrednim centraliziranim upravljanjem ali posrednim centraliziranim upravljanjem, če se ta naloga prenese na izvajalske agencije): 3 800 000 EUR.
               
            1.2   Javna naročila: Ocena izvedljivosti sistema izdajanja potrdil za nadzorne točke visoke kakovosti
         
      
      Celotna proračunska sredstva, v letu 2009 rezervirana za pogodbe o javnih naročilih, znašajo 200 000 EUR.
      PRAVNA PODLAGA
      Pripravljalni ukrep v skladu s členom 49(6)(b) Uredbe (ES, Euratom) št. 1605/2002.
      PRORAČUNSKA VRSTICA
      17 04 03 03
      OKVIRNO ŠTEVILO IN VRSTA PREDVIDENIH POGODB
      Ena študija za oceno izvedljivosti sistema izdajanja potrdil nadzornih točk
      PREDMET PREDVIDENIH POGODB
      Cilj študije je zbrati podatke o trenutnem stanju nadzornih točk in njihovi uporabi v Skupnosti, da se oceni, katero merilo kakovosti bi opredelilo nadzorne točke visoke kakovosti. Študija raziskuje tudi izvedljivost sistema izdajanja potrdil za take nadzorne točke.
      IZVAJANJE
      Za izvedbo je neposredno odgovoren Generalni direktorat za zdravje in potrošnike
      OKVIRNO ČASOVNO OBDOBJE ZA ZAČETEK POSTOPKA JAVNEGA RAZPISA
      Izvedba študije naj bi trajala največ šest mesecev in naj bi potekala z okvirno pogodbo. Zahtevki za storitve se pošljejo po sprejetju tega sklepa.
      POSEBNA POGODBA
      Študija se opravi z okvirno pogodbo za ocenjevanje za obdobje 2009–2013 Generalnega direktorata za zdravje in potrošnike: Vir/Pogodbeno ocenjevanje, presoja vpliva in s tem povezane storitve, sklop 3, Prehranska veriga SANCO/2008/01/055 sklop 3.
      1.3   Subvencije za gradnjo ali obnovo nadzornih točk
      
      Subvencije se dodelijo na podlagi pisnega sporazuma (v nadaljnjem besedilu: „sporazum o subvenciji“).
      PRAVNA PODLAGA
      Pripravljalni ukrep v skladu s členom 49(6)(b) Uredbe (ES, Euratom) št. 1605/2002
      PRORAČUNSKA VRSTICA
      17 04 03 03
      PREDNOSTNE NALOGE LETA, CILJI, KI JIH JE TREBA IZPOLNITI, IN PREDVIDENI REZULTATI
      Povečan prevoz živali po cesti na dolge razdalje je sprožil potrebo po izboljšanju nadzornih točk, kjer naj živali počivajo. Zaradi zdravja in dobrega počutja živali je bilo treba uvesti posebne ukrepe, da se preprečita stres živali in širjenje nalezljivih bolezni. Cilj ukrepa je povečati uporabo nadzornih točk in spodbujati nadzorne točke visoke kakovosti.
      OPIS IN CILJ IZVEDBENEGA UKREPA
      Ukrep je sestavljen iz gradnje ali obnove nadzornih točk visoke kakovosti za ocenitev poskusnega sistema izdajanja potrdil na podlagi izsledkov študije izvedljivosti. Ukrep naj bi spodbudil gospodarsko upravičen sistem izdajanja potrdil za nadzorne točke visoke kakovosti, da bi se izboljšalo dobro počutje živali med prevozom na dolge razdalje.
      IZVAJANJE
      Za izvedbo je neposredno odgovoren Generalni sekretariat za zdravje in potrošnike
      ČASOVNI RAZPORED IN OKVIRNI ZNESEK RAZPISOV ZA ODDAJO PREDLOGOV/NEPOSREDNA DODELITEV
      Objavi se en razpis za oddajo predlogov v vrednosti 3 800 000 EUR. Ukrep se izvede v 24 mesecih po podpisu sporazuma o subvenciji. Razpis za oddajo predlogov se objavi po dokončanju študije o oceni izvedljivosti iz oddelka 1.2.
      NAJVIŠJA MOŽNA STOPNJA SOFINANCIRANJA
      70 %
      BISTVENA MERILA ZA IZBOR IN DODELITEV
      
                  —
               
               
                  Merila za izbor:
                  
                              —
                           
                           
                              Finančna sposobnost prijavitelja:
                              
                                          —
                                       
                                       
                                          Prijavitelji morajo dokazati, da so finančno sposobni izpeljati ukrep, ki bo financiran.
                                       
                                    
                                          —
                                       
                                       
                                          Prijavitelji morajo predložiti dokazilo o razpoložljivosti potrebnih lastnih sredstev, ki se zahtevajo za sofinanciranje Skupnosti, in da upravljajo denarni tok, ki je potreben za vodenje projekta. Znesek subvencije, ki se odobri upravičencu, ne sme presegati skupnega zneska njegovega kapitala in dolgoročnega dolga.
                                       
                                    
                        
                              —
                           
                           
                              Tehnična in strokovna sposobnost prijavitelja:
                              
                                          —
                                       
                                       
                                          Prijavitelji morajo imeti tehnične zmogljivosti in biti strokovno usposobljeni za izvajanje ukrepa, ki bo sofinanciran. Predložiti morajo dokazilo o znanju in izkušnjah na področju infrastruktur za živali in področju prevoza živali. Predložiti morajo spričevalo ter opis projektov in dejavnosti, ki so jih izvajali v zadnjih treh letih, zlasti projektov, ki se nanašajo na zadevno področje. Predložiti morajo podroben življenjepis za vsakega člana skupine in dokazati vodstvene sposobnosti projektnega vodje in vodje, vključno z njuno izobrazbo, diplomami in spričevali, delovnimi izkušnjami, raziskovalnim delom in objavami.
                                       
                                    
                                          —
                                       
                                       
                                          Prijavitelji morajo dokazati, da so organizacije, ki se potegujejo za ukrep, predane ciljem projekta in pripravljene podpreti načelo uvajanja sistema izdajanja potrdil za nadzorne točke, ki bo uveden z ukrepom. Priložiti morajo dokazilo o kontaktih in mednarodnih zainteresiranih straneh, s katerimi se nameravajo posvetovati, zlasti glede izdajanja potrdil, ter vire, iz katerih nameravajo črpati med izvajanjem pripravljalnega ukrepa.
                                       
                                    
                        
            
                  —
               
               
                  Merila za dodelitev:
                  
                              —
                           
                           
                              Uporabljajo se naslednja splošna merila za izbor:
                              
                                          —
                                       
                                       
                                          Utemeljenost pristopa (20 %),
                                       
                                    
                                          —
                                       
                                       
                                          Organizacija dela in stopnja vključenosti pristojnih organov/organizacij v državah članicah, ki jih pokriva ta ukrep (30 %),
                                       
                                    
                                          —
                                       
                                       
                                          Ustreznost projekta na evropski ravni in multiplikacijski učinek (30 %),
                                       
                                    
                                          —
                                       
                                       
                                          Razmerje med stroški in učinkovitostjo projekta (20 %).
                                       
                                    
                        
            OBLIKA SUBVENCIJE
      Pisni sporazum